Referat fra møde med Borgmester mandag d. 27.08.2018

Referent.: Lone Vilhelmsen.

Tilstede: Borgmester Steen Christiansen, Pernille/udvikling, Elisabeth/miljø, Jørn Jensby, Alice Holse, Lone Vilhelmsen.

Udviklingsplanen - Vridsløselille/Hyldagergrunden.

Chef for området er: René fra Fritid og Kultur.

Første Etape, kaldet Hyldager Bakker drejede sig om støjvolde, der skal værne mod togbanen og motorvejen.

Det blev nævnt, at der påtænkes indkørsel til det nye område via Roskildevej.

Så ingen indkørsel via Vridsløsestræde.

Toftegården "Dyregårdens" fremtid.

Vi talt om hvor vi står nu, hvor Emilie, den nye leder, har udmeldt at der kun er åbent i tidsrummet 9-17. Det betyder, at vi ikke kan holde møder på gården udenfor dette tidsrum.

Der blev talt om, hvordan det bliver i fremtiden. Der bliver mindre dyrehold, men det er for tidligt at sige, hvor mange dyr der er tale om.

Der var tanker om, at Naturskolen måske skulle indlemmes i Dyregården.

Gl. Vridsløses brug af Dyregården er indskrænket til kun at kunne benyttes i den nye åbningstid.

Fællesspisning og Høstfesten skal der findes en løsning på. Udfra vores orientering angående grundejerforeningens tidligere brug af Toftegården som “forsamlingshus”, vil forvaltningen være undersøgende på muligheder fremover. Vi vil få en tilbagemelding fra forvaltningen.

Alice foreslog, at der blev arbejdet med noget biodiversitet på den gamle museumsgrund, indtil der er taget endelig stilling til hvad der skal bygges på grunden.

Vi spurgte til, om de ved etablering af støjvoldene ville tage hensyn til flagermusene på Hyldagergrunden ved etableringen. De svarede, at flagermusene nok for en tid ville finde andre steder, men senere ville vende tilbage.

Vi talt om, at der igen var grafitti på gymnastiksalen. Kommunen lovet, at tage sig af det og sørge for at det igen blev renset af.

Herudover ville vi gerne have, at der blev ryddet op på tomten på parkeringspladsen og at beplantningen blev holdt nede.

Vi talte om, at de 3 vejlaug (Hyldagervænge, Bomhusstræde og Toftestræde) ikke burde være privatiseret, men være offentlige veje.

Kommunen ser på det.

Der vil blive sendt invitation ud vedr. Borgermøde om Hyldager Bakker. Det bliver den 13.09.2018.